Z A P I S N I K
35. sjednice Vijeća Mjesnog odbora Dubrava - središte,
održane 09. svibnja 2024.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA: Ivana Blažević, Raco Jaković, Marija Orešić, Damir Nehyba, Ivana Lulić, Lucija Matić, Božidar Macan, Antonija Majić

NENAZOČNI ČLANOVI VIJEĆA : Svan Relac


Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.


	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 35. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 34. sjednice Vijeća, održane 22. travnja 2024.., bez izmjena.




D N E V N I    R E D:

1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025.  – donošenje zaključka
2. Prijedlog izmjene termina aktivnosti u Planu potreba za aktivnostima, programima i projektima unapređenja kvalitete života građana Mjesnog odbora Dubrava - središte u 2024. – donošenje zaključka
3. Prijedlog obnove postojećih stupića na križanju Ljubijske ulice i Ulice Rudolfa Kolaka – donošenje zaključka
4. Pitanja, prijedlozi i obavijesti.









Ad 1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025.

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu prioriteta za Plan komunalnih aktivnosti Gradske četvrti
Gornja Dubrava u 2025.

Vijeće Mjesnog odbora Dubrava - središte predlaže sljedeće prioritete za Plan komunalnih
aktivnosti Gradske četvrti Gornja Dubrava u 2025.:

1. Mobilno reciklažno dvorište na lokaciji k.č. 3875 k.o. Dubrava – ograđeno i pod nadzorom
2. Sanacija cjevovoda u Trepčanskoj ulici
3. Dopuna semaforizacije na križanju Ljubijske i Ulice Rudolfa Kolaka u smjeru kretanja sa istočne strane prema jugu 
4. Uređenje zelene površine i šetnice na području koji spaja Međugorsku ulicu i šetnicu kod boćališta dr. Ante Starčevića te proširenje same šetnice i iscrtavanje biciklističke staze na istom pravcu te sharrow do Ulice Rudolfa Kolaka k.č.br.4159/55, sjeverna strana k.č.br.4159/1 te dio k.č.br.4159/53
5. Izgradnja street workout parka na lokaciji k.č.br.4159/55, sjeverna strana k.č.br.4159/1 te dio k.č.br.4159/53
6. Krajobrazno uređivanje Parka prosinačkih žrtava i izgradnja street workout parka
7. Nabava oglasne ploče za vanjski dio prostorija Mjesnog odbora Dubrava - središte
8. Nabava 48 stolica za dvoranu Mjesnog odbora Dubrava - središte
9. Nabava 3 ormara za odlaganje za dvoranu Mjesnog odbora Dubrava - središte
10. Izgradnja vau-vau parka na dijelu k.č. 9644 k.o. Dubrava, zapadna strana čestice
 

Ad 2. Prijedlog izmjene termina aktivnosti u Planu potreba za aktivnostima, programima i projektima unapređenja kvalitete života građana Mjesnog odbora Dubrava - središte u 2024.

Predsjednica obavještava prisutne o predmetu rasprave i odlučivanja.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu izmjene termina aktivnosti u Planu potreba za aktivnostima, programima i projektima unapređenja kvalitete života građana Mjesnog odbora Dubrava - središte u 2024.

I. Vijeće Mjesnog odbora Dubrava – središte je suglasno s prijedlogom izmjene termina aktivnosti u Planu potreba za aktivnostima, programima i projektima unapređenja kvalitete života građana Mjesnog odbora Dubrava - središte u 2024.

II. Planirana aktivnost edukacije i radionice izgradnje visokih gredica planirana za travanj, prebačena je na termin 20. svibnja. 


Ad 3. Prijedlog obnove postojećih stupića na križanju Ljubijske ulice i Ulice Rudolfa Kolaka

U raspravi sudjeluju svi prisutni.
Vijeće jednoglasno donosi



Z A K LJ U Č A K
o prijedlogu  obnove postojećih stupića na križanju Ljubijske ulice i Ulice Rudolfa Kolaka

I. Vijeće Mjesnog odbora Dubrava – središte suglasno je s prijedlogom za obnovu ranije postavljenih stupića na križanju Ljubijske ulice i Ulice Rudolfa Kolaka
II. Obzirom da su stupići izvađeni sa predviđenih pozicija, potrebno je novo postavljene stupiće trajno fiksirati na lokaciji postave.
III. Vijeće Mjesnog odbora Dubrava – središte moli redovitu kontolu postavljenih stupića i sanaciju po potrebi




Ad 8. Pitanja, prijedlozi i obavijesti.

Dovršeno u 18:35 sati.

KLASA: 024-08/24-003/988
URBROJ: 251-13-11-5/010-24-1

U Zagrebu, 9. svibnja 2024.

